CELEX: 32007R1322
Language: sk
Date: 2007-11-12 00:00:00
Title: Nariadenie Komisie (ES) č. 1322/2007 z  12. novembra 2007 , ktorým sa vykonáva nariadenie Európskeho parlamentu a Rady (ES) č. 458/2007 o európskom systéme integrovanej štatistiky sociálnej ochrany (ESSPROS), pokiaľ ide o vhodné formáty na zasielanie údajov, zasielané výsledky a kritériá merania kvality pre základný systém ESSPROS a modul o poberateľoch dôchodkov

13.11.2007   
            
            
               SK
            
            
               Úradný vestník Európskej únie
            
            
               L 294/5
            
         
      NARIADENIE KOMISIE (ES) č. 1322/2007
   z 12. novembra 2007,
   ktorým sa vykonáva nariadenie Európskeho parlamentu a Rady (ES) č. 458/2007 o európskom systéme integrovanej štatistiky sociálnej ochrany (ESSPROS), pokiaľ ide o vhodné formáty na zasielanie údajov, zasielané výsledky a kritériá merania kvality pre základný systém ESSPROS a modul o poberateľoch dôchodkov
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 458/2007 z 25. apríla 2007 o európskom systéme integrovanej štatistiky sociálnej ochrany (ESSPROS) (1), a najmä na jeho článok 7 ods. 1 a 2,
   keďže:
   
               (1)
            
            
               Nariadením (ES) č. 458/2007 sa stanovil metodický rámec na zostavovanie štatistiky na porovnateľnom základe v prospech Spoločenstva a termíny na zasielanie a zverejňovanie štatistiky zostavenej v súlade so systémom ESSPROS.
            
         
               (2)
            
            
               Podľa článku 7 ods. 2 nariadenia (ES) č. 458/2007 by sa mali prijať vykonávacie opatrenia súvisiace s formátmi na zasielanie údajov, zasielanými výsledkami a kritériami merania kvality pre základný systém ESSPROS a modulmi o poberateľoch dôchodkov.
            
         
               (3)
            
            
               Opatrenia stanovené v tomto nariadení sú v súlade so stanoviskom Výboru pre štatistický program,
            
         PRIJALA TOTO NARIADENIE:
   Článok 1
   Vykonávacie opatrenia, ktoré sa majú prijať v súlade s článkom 7 ods. 2 nariadenia (ES) č. 458/2007, pokiaľ ide o základný systém ESSPROS (pre kvantitatívne údaje a kvalitatívne informácie podľa programov a jednotlivých dávok) a pokiaľ ide o modul o poberateľoch dôchodkov, sú uvedené v prílohách I a II.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. novembra 2007
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. EÚ L 113, 30.4.2007, s. 3.
   
      PRÍLOHA I
      VHODNÉ FORMÁTY NA ZASIELANIE ÚDAJOV A ZASIELANÉ VÝSLEDKY
      1.   VHODNÉ FORMÁTY NA ZASIELANIE ÚDAJOV A ZASIELANÉ VÝSLEDKY PRE ZÁKLADNÝ SYSTÉM ESSPROS
      1.1.   Zoznam programov
      Prostredníctvom štandardnej tabuľky sa zasielajú tieto informácie:
      
                  1.
               
               
                  poradové číslo na identifikáciu každého programu;
               
            
                  2.
               
               
                  názov každého programu;
               
            
                  3.
               
               
                  skratka názvu (nepovinné);
               
            
                  4.
               
               
                  klasifikácia programov na základe piatich kritérií stanovených v príručke ESSPROS, ktorú vypracovala Európska komisia v spolupráci s členskými štátmi.
               
            1.2.   Kvantitatívne údaje
      Dotazník ESSPROS o kvantitatívnych údajoch obsahuje príjmy, výdavky a jednotlivé dávky.
      1.2.1.   Štruktúra údajov
      Údaje sa musia vzťahovať na jeden z kalendárnych rokov, za ktoré sa informácie zasielajú [v súlade s prílohou I k nariadeniu (ES) č. 458/2007 o európskom systéme integrovanej štatistiky sociálnej ochrany (ESSPROS)].
      Štandardná tabuľka pre ročné údaje má túto štruktúru:
      
                  —
               
               
                  riadky zodpovedajú podrobnej klasifikácií príjmov, výdavkov a dávok,
               
            
                  —
               
               
                  stĺpce zodpovedajú programom uvedeným v tabuľke „zoznam programov“ (po jednom stĺpci na každý program plus jeden stĺpec pre všetky programy spolu),
               
            
                  —
               
               
                  ak je potrebné zaradiť nový program, do tabuľky sa pridá nový stĺpec.
               
            1.2.2.   Zasielané údaje
      Na úrovni jednotlivých položiek sa údaje za každý rok uvádzajú v národnej mene; najpodrobnejšie údaje sa poskytujú podľa jednotlivých programov (agregáty sa vypočítajú automaticky podľa vzorcov).
      1.2.3.   Referenčná príručka
      Podrobná klasifikácia, ktorá sa má používať pri poskytovaní údajov, je stanovená v prílohe 1 k príručke ESSPROS, ktorú vypracovala Európska komisia v spolupráci s členskými štátmi.
      1.3.   Kvalitatívne informácie podľa programov a jednotlivých dávok
      Dotazník ESSPROS o kvalitatívnych informáciách zahŕňa všetky oblasti uvedené v prílohe 2 k príručke ESSPROS, ktorú vypracovala Európska komisia v spolupráci s členskými štátmi.
      1.3.1.   Štruktúra údajov
      Údaje sa musia vzťahovať na jeden z kalendárnych rokov, za ktoré sa informácie zasielajú [v súlade s prílohou I k nariadeniu (ES) č. 458/2007 o európskom systéme integrovanej štatistiky sociálnej ochrany (ESSPROS)].
      Informácie pozostávajú z:
      
                  —
               
               
                  informácií týkajúcich sa všetkých programov realizovaných v krajine,
               
            
                  —
               
               
                  špecifických informácií o jednotlivých programoch.
               
            1.3.2.   Zasielané informácie
      Členské štáty musia poskytovať alebo aktualizovať kvalitatívne informácie o všetkých programoch a jednotlivých dávkach.
      1.3.3.   Referenčná príručka
      Podrobné informácie, ktoré sa majú zasielať, sú stanovené v prílohe 2 k príručke ESSPROS, ktorú vypracovala Európska komisia v spolupráci s členskými štátmi.
      2.   VHODNÉ FORMÁTY NA ZASIELANIE ÚDAJOV A ZASIELANÉ VÝSLEDKY PRE MODUL O POBERATEĽOCH DÔCHODKOV
      Dotazník ESSPROS o poberateľoch dôchodkov je štandardná tabuľka.
      2.1.   Štruktúra údajov
      Údaje sa musia vzťahovať na jeden z kalendárnych rokov, za ktoré sa informácie zasielajú [v súlade s prílohou I k nariadeniu (ES) č. 458/2007 o európskom systéme integrovanej štatistiky sociálnej ochrany (ESSPROS)].
      Štandardná tabuľka pre ročné údaje má túto štruktúru:
      
                  —
               
               
                  riadky zodpovedajú kategóriám poberateľov dôchodkov na základe klasifikácie uvedenej v prílohe 3 k príručke ESSPROS, ktorú vypracovala Európska komisia v spolupráci s členskými štátmi,
               
            
                  —
               
               
                  stĺpce zodpovedajú programom, v ktorých existuje aspoň jedna kategória poberateľov.
               
            2.2.   Zasielané údaje
      Údaje o poberateľoch sa musia predkladať za každý rok.
      Dotazník
      Dotazník je tabuľka, v ktorej treba vyplniť len tie dávky, v prípade ktorých v príslušnej krajine vznikli výdavky. Ak sa začne nový program, môže sa pridať bez zmeny formátu. Formulár na zber údajov je pre každú krajinu a (alebo) rok iný.
      Referenčný dátum
      Zber stavových údajov za rok N sa vzťahuje na počet poberateľov ku koncu kalendárneho roka.
      Údaje v členení podľa pohlavia
      Údaje o poberateľoch sa zasielajú v členení podľa pohlavia. Tieto údaje sú povinné len na úrovni súhrnu všetkých programov.
   
   
      PRÍLOHA II
      KRITÉRIÁ MERANIA KVALITY
      1.   KRITÉRIÁ MERANIA KVALITY PRE ZÁKLADNÝ SYSTÉM ESSPROS
      1.1.   Presnosť a spoľahlivosť
      1.1.1.   Pre kvantitatívne údaje
      1.1.1.1.   Pokrytie zdrojov údajov
      Členské štáty musia poskytovať informácie o:
      
                  —
               
               
                  druhoch použitých zdrojov: registre alebo iné administratívne zdroje, zisťovania, odhady atď.,
               
            
                  —
               
               
                  problémoch (vrátane omeškaní), v dôsledku ktorých sú potrebné odhady údajov,
               
            
                  —
               
               
                  programoch, na ktoré sa vzťahujú rôzne zdroje údajov,
               
            
                  —
               
               
                  v prípade potreby o dávkach, na ktoré sa vzťahujú rôzne zdroje údajov (ak sa používajú prekrývajúce sa zdroje, napr. zisťovania o nákladoch práce).
               
            1.1.1.2.   Metodiky a predpoklady používané pri odhadoch
      Členské štáty musia poskytovať informácie o:
      
                  —
               
               
                  odhadoch v prípade programov, za ktoré nie sú k dispozícii údaje,
               
            
                  —
               
               
                  odhadoch v prípade chýbajúcich príjmov, výdavkov a jednotlivých dávok:
                  
                              a)
                           
                           
                              ak údaje úplne chýbajú;
                           
                        
                              b)
                           
                           
                              ak chýba členenie pri jednej dávke alebo skupine dávok (napr. členenie jednej dávky na dávku so zisťovaním príjmu a dávku bez zisťovania príjmu alebo členenie peňažnej dávky špecifickej na jeden účel na viaceré jednotlivé dávky).
                           
                        
            1.1.1.3.   Revízia štatistiky
      Členské štáty musia poskytovať informácie o:
      
                  —
               
               
                  zmenách používaných zdrojov údajov,
               
            
                  —
               
               
                  zmenách metód používaných na odhad údajov,
               
            
                  —
               
               
                  revíziách údajov z dôvodu koncepčných úprav (napríklad úprav národných účtov),
               
            
                  —
               
               
                  revíziách údajov z dôvodu dostupnosti definitívnej štatistiky,
               
            
                  —
               
               
                  revíziách údajov z dôvodu preskúmania kvality.
               
            1.1.2.   Pre kvalitatívne informácie
      Neuplatňuje sa.
      1.2.   Porovnateľnosť
      1.2.1.   Pre kvantitatívne údaje
      Územná porovnateľnosť
      Aby mohol Eurostat zhodnotiť porovnateľnosť krajín, členské štáty musia poskytovať informácie o:
      
                  —
               
               
                  stupni pokrytia programov,
               
            
                  —
               
               
                  stupni pokrytia príjmov, výdavkov a jednotlivých dávok,
               
            
                  —
               
               
                  prípadoch, v ktorých sa nepoužila metodika ESSPROS, formou vyčerpávajúceho zoznamu.
               
            1.2.2.   Pre kvalitatívne informácie
      Neuplatňuje sa.
      2.   KRITÉRIÁ MERANIA KVALITY PRE MODUL O POBERATEĽOCH DÔCHODKOV
      2.1.   Presnosť a spoľahlivosť
      2.1.1.   Pokrytie zdrojov údajov
      Členské štáty musia poskytovať informácie o:
      
                  —
               
               
                  druhoch použitých zdrojov: registre alebo iné administratívne zdroje, zisťovania, odhady atď.,
               
            
                  —
               
               
                  problémoch (vrátane omeškaní), v dôsledku ktorých sú potrebné odhady údajov,
               
            
                  —
               
               
                  programoch, na ktoré sa vzťahujú rôzne zdroje údajov.
               
            2.1.2.   Metodiky a predpoklady používané pri riešení duplicity a pri odhadoch
      Členské štáty musia poskytovať informácie o:
      
                  —
               
               
                  odhadoch v prípade programov, za ktoré nie sú k dispozícii údaje,
               
            
                  —
               
               
                  riešení duplicity:
                  
                              a)
                           
                           
                              v kategórii dôchodkov v rámci jedného programu;
                           
                        
                              b)
                           
                           
                              medzi programami (jedna kategória dôchodkov pre všetky programy);
                           
                        
                              c)
                           
                           
                              medzi kategóriami dôchodkov bez zisťovania príjmu a so zisťovaním príjmu;
                           
                        
                              d)
                           
                           
                              medzi kategóriami v prípade agregátov.
                           
                        
            2.1.3.   Revízia štatistiky
      Členské štáty musia poskytovať informácie o:
      
                  —
               
               
                  zmenách používaných zdrojov údajov,
               
            
                  —
               
               
                  zmenách metód používaných na odhad údajov,
               
            
                  —
               
               
                  revíziách údajov z dôvodu dostupnosti definitívnej štatistiky,
               
            
                  —
               
               
                  revíziách údajov z dôvodu preskúmania kvality.
               
            2.2.   Porovnateľnosť
      Územná porovnateľnosť
      Aby mohol Eurostat zhodnotiť porovnateľnosť krajín, členské štáty musia poskytovať informácie o:
      
                  —
               
               
                  stupni pokrytia programov,
               
            
                  —
               
               
                  stupni pokrytia poberateľov,
               
            
                  —
               
               
                  prípadoch, v ktorých sa nepoužila metodika ESSPROS, formou vyčerpávajúceho zoznamu.
               
            3.   HARMONOGRAM NA VYPRACOVANIE SPRÁV O KVALITE
      3.1.   Pre základný systém
      Správy o kvalite týkajúce sa základného systému sa vypracúvajú s ročnou periodicitou. Správa za rok N sa musí zaslať do Eurostatu do konca septembra roku N + 2. Na jej základe Eurostat do konca decembra roku N + 2 vypracuje a zverejní konsolidované znenie týchto správ.
      3.2.   Pre modul o poberateľoch dôchodkov
      Správy o kvalite týkajúce sa modulu o poberateľoch dôchodkov sa vypracúvajú s ročnou periodicitou. Správa za rok N sa musí zaslať do Eurostatu do konca augusta roku N + 2. Na jej základe Eurostat do konca novembra roku N + 2 vypracuje a zverejní konsolidované znenie týchto správ.